13/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN661A 2011/30. Denominación: Parque eólico Pedras Longas

En cumprimento do disposto na Lei 54/1997, do 27 de novembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Decreto 442/1990, do 13 de setembro, de avaliación de impacto ambiental para Galicia; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada pola empresa Vendavales Galaicos, S. L., para as instalacións que se describen a continuación: Solicitante: Vendavales Galaicos, S. L. Domicilio social: Lugar de O Porto, s/n, 36630 – Ribadumia (Pontevedra) Denominación do proxecto: Parque eólico Pedras Longas Municipios afectados: Trazo e Val do Dubra (A Coruña) Potencia a instalar: 9 MW. Orzamento Total: 10.051.162,63 € - 3 aeroxeradores de 3000 kW de potencia nominal unitaria con xerador síncrono, montados sobre fuste tubular metálico cunha altura de 99 m e un diámetro de rotor de 101 m. - 3 centros de transformación de potencia unitaria 3.500 kVA, con relación de transformación de 0,4/20 kV, instalados no interior da torre dos aeroxeradores coa súa correspondente aparamenta de seccionamento, manobra e protección. - Rede eléctrica soterrada a 20 kV, de interconexión entre os centros de transformación 0,40/20 kV dos aeroxeradores e a subestación do parque eólico, composta por 2 circuitos. O circuito 1 cunha lonxitude de 532,35 m, condutor tipo RHZ1-OL 12/20 kV 3x(1x95) mm2Al e 1.519,35 m, condutor tipo RHZ1-OL 12/20 kV 3x(1x150) mm2Al, e o circuito 2 cunha lonxitude de 386,4 m, condutor tipo RHZ1-OL 12/20 kV 3x(1x95) mm2Al. - Un edificio de control e protección que inclúe celas de liña, de protección e de medida así como sistemas de control e protección, transformador de servizos auxiliares e equipamento de comunicacións. - A autorización administrativa, a aprobación do proxecto de execución e a declaración de utilidade pública das instalacións. Esta declaración de utilidade pública levará implícita, de acordo co artigo 54 da Lei 54/1997, a necesidade da urxente ocupación, para os efectos da expropiación forzosa, dos bens e dereitos afectados necesarios para o establecemento destas instalacións. - O estudo de impacto ambiental. - O proxecto sectorial de incidencia supramunicipal. A relación concreta e individualizada dos propietarios, bens e dereitos afectados figura no anexo que se insire con esta resolución. O que se fai público para coñecemento xeral e dos propietarios dos predios e demais titulares afectados que non chegaron a un acordo coa entidade solicitante, e que figuran na relación do anexo desta resolución, así como das persoas que, sendo titulares de dereitos reais ou intereses económicos sobre os bens afectados fosen omitidas, para que poidan examinar o expediente, na Xefatura Territorial da Consellería de Economía e Industria da Coruña, sita no edificio administrativo Monelos, rúa Vicente Ferrer, n.º 2, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación ou da notificación individual. Para idénticos efectos e no prazo de 30 días que comezará a contar a partir do día seguinte ao da última publicación deste anuncio, o estudo de impacto ambiental correspondente ás instalacións do parque eólico Pedras Longas poderase examinar nesta Xefatura Territorial de Economía e Industria da Coruña, así como nos concellos de Trazo e Val do Dubra e na Xefatura Territorial da Consellería de Medio Ambiente, Territorio e Infraestruturas. Así mesmo, poderase examinar o proxecto de execucióne o proxecto sectorial de incidencia supramunicipal nos concellos de Trazo e Val do Dubra e nas dependencias desta Xefatura Territorial da Consellería de Economía e Industria da Coruña. Unha vez finalizado o prazo, o expediente, xunto coas alegacións recibidas, remitirase á Dirección Xeral de Industria, Enerxía e Minas da Consellería de Economía e Industria. Esta publicación faise igualmente para os efectos do previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, en relación cos interesados que sexan descoñecidos, ou cando se ignore o lugar ou o medio da notificación ou ben, se intentada a notificación, non se puidese realizar, as dilixencias relativas ao expediente entenderanse co Ministerio Fiscal nos supostos previstos no artigo 5 da Lei do 16 de decembro de 1954, de expropiación forzosa. A Coruña, 24 de xullo de 2012 A Xefa Territorial, Susana Vázquez Romero. CIMENT. (CIMENTACIÓN, PLAT.(PLATAFORMA): Superficie de expropiación de pleno dominio dos terreos afectados polas cimentacións e plataformas dos aeroxeradores, así como os noiros e terrapléns que se necesitan para a súa construción. SUB. (SUBESTACIÓN): Superficie de expropiación de pleno dominio dos terreos afectados, para a ubicación da subestación transformadora e o edificio de control. VIAL: Servidume de paso dos camiños polos que circularán persoas, vehículos e maquinaría durante a construción do parque así como durante a etapa de mantemento do mesmo. GABIA: Servidume de paso de liña soterrada de media tensión. VOO: Servidume de voo dos aeroxeradores, afecta a zoa comprendida dentro do diámetro de cada un dos aeroxeradores. PROT. EÓLICA: Superficie de protección eólica. Terreo protexido dende o punto de vista eólico para permitir a libre circulación do vento nas proximidades do aeroxerador.